William Law

William Law (født 1686 i King's Cliffe, Northamptonshire, død 9. april 1761) var en engelsk prest og skribent.

Han kom fra en kjøpmannsfamilie, fikk universitetsutdannelse og ble i 1711 prest ved Emmanuel College i Cambridge. Etter at han i 1714 nektet å avlegge troskapsed til nykongen, Georg I, ble han avsatt ved universitetet. Han arbeidet deretter først som privatlærer, senere som forfatter.

Hans hovedverk er A serious call to a devout and holy life : adapted to the state and condition of all orders of Christians fra 1728. I senere år ble han påvirket av Jakob Böhme, og kristen mystikk fikk større plass i forfatterskapet. I Laws teologiske tenkning er det er motiv at menneskene til tross fo sin ufullkommenhet likevel er bærere av en guddomsgnist.

På norsk finnes utdrag fra Kjærlighetens ånd i antologien Vestens mystikk, 2005.

Referanser 

Engelske anglikanske teologer
Engelske anglikanske prester
Religiøse lærere og filosofer representert i bokserien Verdens hellige skrifter
Personer fra distriktet North Northamptonshire
Fødsler i 1686
Dødsfall i 1761